Falastinlik Santa-Klauslar isroillik askarlar bilan yoqalashib qoldi

Santa-Klaus libosini kiyib olib, sovg‘a xaltalarini ko‘tarib olgan bir necha o‘nlab falastinlik G‘arbiy sohilda Isroil armiyasi askarlari bilan yoqalashib qolib, zarar ko‘rdi. Bu haqda NBC News bergan ma’lumotlarga asosan “Interfaks” xabar qilmoqda.

Ma’lum qilinishicha, Santa-Klauslar Falastin va Isroil o‘rtasidagi nazorat hududida bo‘lgan harbiylarni ziyofat qilishga harakat qilgan.
Keyinchalik, guvohlarning aytishicha, Santalarga mahalliy falastinliklar qo‘shilib, uchrashuv janjalga aylanib ketdi.
Isroil armiyasi ko‘z yosh chiqaruvchi gaz qo‘lladi. Kamida bir nafar kishining jarohat olganligi ta’kidlanmoqda. Bunga javoban askarlarga qarata tosh otila boshlandi.